‘দুর্বল’ দেশগুলোকে নিয়ে বিশেষ টুর্নামেন্টের আয়োজন করছে ফিফা!

ওয়েব ডেস্ক : ২০২৬ সালে হতে চলেছে ফুটবল বিশ্বকাপ (FIFA World Cup 2026)। আমেরিকা, মেক্সিকো ও কানাডায় হবে ম্যাচগুলি। আর বিশ্বকাপ খেলার জন্য যোগ্যতা অর্জন করেছে ৪২টি দেশ। তাদের মধ্যে প্লে অফে যাবে ৬টি দেশ। কিন্তু এমন অনেক দেশ রয়েছে যারা বিশ্বকাপের মঞ্চ থেকে অনেক দূরে। তাদের জন্য বিশেষ টুর্নামেন্টের আয়োজন করেছে ফিফা। সেই টুর্নামেন্টের নাম হল ফিফা সিরিজ ২০২৬ (FIFA Series 2026)। দু’বছর পর ফের এই সিরিজের আয়োজন করছে ফিফা (FIFA)।

ইতিমধ্যে মিটে গিয়েছে যোগ্যতা অর্জন পর্বের ম্যাচ। কিন্তু যে দলগুলি যোগ্যতা অর্জন করতে পারেনি, তাদের জন্য ফিফা সিরিজের আয়োজন করা হয়েছে। এই টুর্নামেন্টে খেলবে মহিলা-পুরুষ উভয় দলই। এই টুর্নামেন্টের মাধ্যমে ফুটবলকে সর্বজনীন করে তোলা হবে, এমন কথাই বলা হয়েছে ফিফার (FIFA) তরফে। ফিফার তরফে জানানো হয়েছে, মূলত ফুটবল বিশ্বকাপ হল বহু দলের কাছে প্রতিযোগিতার ক্ষেত্র। অন্যদিকে সেটিকে বিশ্বের অন্যান্য দেশের কাছে হল এটি একটি মিলন মঞ্চ।

আরও খবর : যুব এশিয়া কাপ থেকে বিদায় নিল ভারত!

জানা যাচ্ছে, মহিলা ফুটবল দল এই ফিফা সিরিজটি খেলবে ব্রাজিল, থাইল্যান্ড ও আইভরি কোস্টে। অন্যদিকে, পুরুষরা এই সিরিজের ম্যাচগুলি খেলবে অস্ট্রেলিয়া, আজারবাইজান, ইন্দোনেশিয়া, কাজাখস্তান, মরিশাস, পুয়ের্তো রিকো, রুয়ান্ডা ও উজবেকিস্তানে।

আর কোন কোন দেশ এই সিরিজটি (Series) খেলবে তা ২০২৬ সালের শুরুতেই জানানো হতে পারে। এর আগে এই ধরণের টুর্নামেন্ট আয়োজন করা হয়েছিল ২০২৪ সালে। সেই ম্যাচ হয়েছিল শ্রীলঙ্কাতে। সেই বার ক্রোয়েশিয়া জিতেছিল এই টুর্নামেন্ট। অন্যদিকে, দু’বছর পর হতে চলা এই টুর্মামেন্টে দলের সংখ্যা বাড়তে পারে বলে জানা যাচ্ছে। মার্চ ও এপ্রিল নাগাদ এই টুর্মামেন্ট হবে, জানিয়েছে ফিফা (FIFA)।